वीडियो देख भड़के यूजर्स, बोले - सिर पर पल्लू तो रख लेतीं
सुहागन लुक में भगवान शिव के मंदिर पहुंची अंकिता लोखंडे, Users got angry after watching the video, said - she would have kept the pallu on her head
आज यानी 18 फरवरी 2023 को पूरे देश में ‘महा शिवरात्रि’ सेलिब्रेट की जा रही है। इस खास मौके पर एक्ट्रेस अंकिता लोखंडे ने सोशल मीडिया पर एक वीडियो शेयर किया है, जिसमें वह महा शिवरात्रि पर शिव भक्ति में लीन नजर आ रही हैं। हालांकि, लोगों को अंकिता का यह वीडियो कुछ खास पसंद नहीं आया। इस वीडियो के सामने आते ही लोगो ने उन्हें ट्रोल करना शुरू कर दिया है।
भगवान शिव की भक्ति में डूबी अंकिता
अंकिता लोखंडे ने ‘महा शिवरात्रि’ पर अपने आलीशान घर पर पूजा-पाठ की, साथ ही फैमिली के साथ भगवान शिव के मंदिर भी गईं। इस वीडियो में एक्ट्रेस अपनी फैमिली के साथ भगवान शिव के मंदिर में पूजा-पाठ करते हुए नजर आ रही हैं। इस दौरान उन्होंने रेड साड़ी, गले में मंगलसूत्र और हाथों में लाल रंग का चूड़ा पहना हुआ है, जिसमें वो काफी सुंदर लग रही हैं। लेकिन अंकिता ने अपने सिर पर साड़ी का पल्लू नहीं रखा, ये चीज फैंस को पसंद नहीं आई और लोगों ने उन्हें सोशल मीडिया पर ट्रोल करना शुरू कर दिया है। उनके इस वीडियो पर एक यूजर ने कमेंट करते हुए लिखा, 'हर चीज का वीडियो बनाने की जरूरत नहीं है'। 'भगवान शिव के साथ अपना समय एंजॉय करो।' तो वहीं दूसरे यूजर ने लिखा, 'सिर पर पल्लू तो रख लेती।' हालांकि, कुछ यूजर्स ने अंकिता की तारीफ भी की है।